|  |
| --- |
| PRITARTA |
| Klaipėdos miesto savivaldybės |
| tarybos 2017 m. lapkričio 14 d. |
| sprendimu Nr. T1-331 |

**JUNGTINĖS VEIKLOS (PARTNERYSTĖS) SUTARTIS**

2017 m. d. Nr.

**I. SUTARTIES PARTNERIAI**

**Asociacija „Klaipėdos regionas“**, juridinio asmens kodas 302798913, registracijos adresas: Liepų g. 11, LT-91502 Klaipėda, atstovaujama vykdančiosios direktorės Klaudijos Kionies, veikiančios pagal asociacijos įstatus (toliau **– Vykdantysis partneris);**

**Klaipėdos miesto savivaldybės administracija**, juridinio asmens kodas 188710823, adresas: Liepų g. 11, LT-91502 Klaipėda, atstovaujama administracijos direktoriaus Sauliaus Budino, veikiančio pagal įstaigos nuostatus (toliau – **Partneris Nr. 1**);

**Klaipėdos rajono savivaldybės administracija**, juridinio asmens kodas 188773688, adresas: Klaipėdos g. 2, LT-96130 Gargždai, atstovaujama administracijos direktoriaus Sigito Karbauskio, veikiančio pagal įstaigos nuostatus (toliau – **Partneris Nr. 2**);

**Kretingos rajono savivaldybės administracija**, juridinio asmens kodas 188715222, adresas: Savanorių g. 29A, LT-97111 Kretinga, atstovaujama administracijos direktoriaus Virginijaus Domarko, veikiančio pagal įstaigos nuostatus (toliau – **Partneris Nr. 3**);

**Neringos savivaldybės administracija**, juridinio asmens kodas 188754378, adresas: Taikos g. 2, LT-93121 Neringa, atstovaujama administracijos direktoriaus Algimanto Vyšniausko, veikiančio pagal įstaigos nuostatus (toliau – **Partneris Nr. 4**);

**Palangos miesto savivaldybės administracija**, juridinio asmens kodas 125196077, adresas: Vytauto g. 112, LT-00134 Palanga, atstovaujama administracijos direktorės Akvilės Kilijonienės, veikiančios pagal įstaigos nuostatus (toliau – **Partneris Nr. 5**);

**Skuodo rajono savivaldybės administracija**, juridinio asmens kodas 188751834, adresas: Vilniaus g. 13, LT-98112 Skuodas, atstovaujama administracijos direktoriaus Kazio Viršilo, veikiančio pagal įstaigos nuostatus (toliau – **Partneris Nr. 6**);

**Šilutės rajono savivaldybės administracija**, juridinio asmens kodas 188723322, adresas: Dariaus ir Girėno g. 1, LT-99133 Šilutė, atstovaujama administracijos direktoriaus Sigito Šepučio, veikiančio pagal įstaigos nuostatus (toliau – **Partneris Nr. 7**),

visos kartu toliau vadinamos Šalimis, o kiekviena atskirai – Šalimi,

*pripažindamos* stiprios, naujais kokybės standartais grįstos regioninės politikos poreikį, paremtą ambicingu, efektyviu ir tolygiu regiono plėtros planavimu, sudarant patrauklias gyvenimo ir verslo sąlygas visose regiono savivaldybėse,

*akcentuodamos* 2017-08-08 pasirašytą Klaipėdos regiono savivaldybių rezoliuciją dėl Klaipėdos regiono ekonominės specializacijos, kurioje prisiima atsakomybę kartu siekti sėkmingos ir subalansuotos regiono plėtros,

*siekdamos* Klaipėdos regiono turizmo ir žemės ūkio sektorių plėtros studijos (toliau – **Studija**) rengimo metu bendrai veikti, gera valia, vadovaudamosi teisingumo, protingumo bei sąžiningumo principais, susitarė ir sudarė šią Jungtinės veiklos (partnerystės) sutartį dėl Klaipėdos regiono turizmo ir žemės ūkio sektorių plėtros studijos parengimo (toliau – **Sutartis**).

**II. SUTARTIES OBJEKTAS**

1. Šios Sutarties objektas yra bendra Šalių veikla, siekiant bendro tikslo – ilgalaikės, kryptingos ir tvarios Klaipėdos regiono ekonominės plėtros.
2. Šalys susitaria, kad Sutarties 1 punkte numatytam tikslui pasiekti Šalys bendradarbiaus savo žiniomis, kompetencija bei turimais žmogiškaisiais ir (ar) finansiniais ištekliais ir prisidės prie Klaipėdos regiono ekonominės plėtros (specializacijos) krypčių turizmo ir žemės ūkio srityse identifikavimo.
3. Studijos rengimo proceso koordinavimą ir įgyvendinimą Partneriai paveda atlikti Vykdančiajam partneriui**.**
4. PartneriaiStudijai rengti numatytas lėšas perveda Vykdančiajam partneriui, kuris įsipareigoja atlikti Studijos rengimo paslaugų viešųjų pirkimų procedūras ir tinkamai jas panaudoti šioje Sutartyje numatyta tvarka.
5. Studija bus rengiama šioje Sutartyje numatytomis sąlygomis bei pagal teisės aktų nustatytus reikalavimus.
6. Šalys susitaria tarpusavio santykius grįsti tarpusavio pasitikėjimo ir lygiateisiškos partnerystės principais, kurie užtikrintų galimybę Šalių atstovams dalyvauti Studijos rengimo procese.

**III. ŠALIŲ GARANTIJOS IR PATVIRTINIMAI**

1. Kiekviena Šalis garantuoja ir patvirtina, kad šia Sutartimi:
   1. Vykdančiajam partneriui suteikiama teisė visų Šalių interesais savo vardu sudaryti paslaugų teikimo sutartį su Studijos rengimo paslaugos teikėju, ją vykdyti ir, bendradarbiaujant su Partneriais, kontroliuoti jos vykdymą;
   2. Vykdančiajam partneriui suteikiama teisė disponuoti Partnerių pervestu įnašu vykdant mokėjimus pagal paslaugų teikimo sutartį, sudarytą su Studijos rengimo paslaugos teikėju.
2. Kiekviena Šalis garantuoja ir patvirtina, kad:
   1. Šalis yra tinkamai įsteigta ir teisėtai veikianti pagal Lietuvos Respublikos įstatymus;
   2. šią Sutartį pasirašė tinkamai įgaliotas asmuo;
   3. kiekviena Šalis, pasirašydama Sutartį, veikė gera valia kitų Šalių atžvilgiu ir sąmoningai nepateikė kitoms Šalims jokios klaidingos ar klaidinančios informacijos;
   4. Sutarties sudarymas ar įsipareigojimų vykdymas neprieštarauja ir nepažeidžia jokio teismo ar kitos valstybės institucijos sprendimo, nutarties ar nutarimo, ar kitokio dokumento, taikomo ar privalomo kuriai nors Šaliai, jokios sutarties ar kitokio susitarimo, kurio šalimi yra kuri nors Šalis; įstatymo ar kitokio teisės akto, taikomo kuriai nors Šaliai, nuostatų;
   5. Sutarties pasirašymo dieną Šalys garantuoja, kad šioje Sutartyje pateikiami patvirtinimai ir garantijos bei pagrindžiantys dokumentai yra ir išliks tikslūs ir teisingi visą šios Sutarties galiojimo laikotarpį;
   6. nė vienas iš anksčiau pareikštų patvirtinimų ar garantijų nepalieka neaptartų aplinkybių, kurių nutylėjimas darytų kurį nors iš šių patvirtinimų ar garantijų iš esmės klaidinantį ar neteisingą.

**IV. PARTNERIŲ ĮNAŠAI IR IŠLAIDOS**

1. Partneriai įsipareigoja savo įnašus Studijai rengti pervesti ir skirti taip:

|  |  |  |
| --- | --- | --- |
| Vykdantysis partneris | **-** | **-** |
| Partneris Nr. 1 | **Fiksuota dalis**  **20 % paslaugų vertės lygiomis dalimis** | **Kintama dalis pagal nuolatinių savivaldybės gyventojų skaičių[[1]](#footnote-1),**  **80 %**\* |
| Partneris Nr. 2 |
| Partneris Nr. 3 |
| Partneris Nr. 4 |
| Partneris Nr. 5 |
| Partneris Nr. 6 |
| Partneris Nr. 7 |
| **Iš viso Eur:** | 20 % | 80 % |

\*Sumos bus įrašytos gavus VĮ Registrų centro pažymą apie nuolatinius gyventojus 2017 m. liepos 1 d.

1. Partneriai įsipareigoja Sutarties 9 punkte aptartus įnašus pervesti Vykdančiajam partneriui į atskirą Studijai rengti atidarytą sąskaitą banke: Partnerių įnašas Vykdančiajam partneriui yra pervedamas per 30 (trisdešimt) kalendorinių dienų nuo paslaugų teikimo sutarties su Studijos rengimo paslaugos teikėju įsigaliojimo dienos ir Vykdančiajam partneriui pateikus raštą su Studijai rengti skirtos banko sąskaitos duomenimis.

**V. ŠALIŲ ĮSIPAREIGOJIMAI**

1. Vykdydamas šią Sutartį, **Vykdantysis partneris** **įsipareigoja:**
   1. užtikrinti tinkamą šios Sutarties vykdymą ir Studijos rengimo proceso koordinavimą;
   2. atlikus viešųjų pirkimų procedūras, sudaryti paslaugų teikimo sutartį su pasirinktu Studijos rengimo paslaugos teikėju, ją vykdyti ir kartu su Partneriais kontroliuoti jos vykdymą;
   3. konsultuotis su Partneriais ir nuolat juos informuoti apie Studijos rengimo eigą;
   4. teikti Partneriams informaciją, susijusią su Studijos rengimo procesu;
   5. atidaryti Studijai rengti skirtą atskirą sąskaitą banke;
   6. atsiskaityti pagal paslaugų teikimo sutartį;
   7. grąžinti Partneriams nepanaudotą Partnerių įnašų dalį teisės aktų nustatyta tvarka.
2. Vykdydami šią Sutartį, **Partneriai įsipareigoja:**
   1. laiku ir tinkamai pervesti įnašus Vykdančiajam partneriui;
   2. aktyviai dalyvauti Studijos rengimo procese: laiku ir tinkamai pateikti informaciją ir duomenis, kurie būtini Studijai rengti, deleguoti kompetentingus specialistus ir atstovus į Studijos rengimo grupę ir Strateginį komitetą;
   3. laiku ir tinkamai atsakyti Vykdančiajam partneriui į klausimus, prašymus, kurie būtini tinkamai vykdyti šią Sutartį bei užtikrinti sklandų Studijos rengimo procesą.
3. Šalys įsipareigoja bendradarbiauti rengiant ir derinant visus dokumentus, susijusius su Studijos rengimu.
4. Visi su Sutarties vykdymu susiję dokumentai saugomi ir kaupiami teisės aktų nustatyta tvarka.

15. Bendrų Šalių reikalų pagal Sutartį tvarkymą Šalys paveda Vykdančiajam partneriui.

**VI. NENUGALIMOS JĖGOS APLINKYBĖS (*FORCE MAJEURE*)**

1. Nenugalimos jėgos aplinkybių sąvoka apibrėžiama bei Šalių teisės, pareigos ir atsakomybė, esant šioms aplinkybėms, reglamentuojama Lietuvos Respublikos civilinio kodekso 6.212 straipsnyje.

**VII. SUTARTIES GALIOJIMAS, PAKEITIMAS, NUTRAUKIMAS**

1. Ši Sutartis, kuriai sprendimais yra pritarusios visų Partnerių tarybos, įsigalioja nuo tos dienos, kai ją pasirašo visos Šalys. Jeigu Sutarčiai nėra pritarusios visų Partnerių tarybos, Sutartis neįsigalioja.
2. Ši Sutartis galioja iki visiško Šalių tarpusavio įsipareigojimų pagal šią Sutartį įvykdymo.
3. Sutartis keičiama tarp visų Šalių sudarytu papildomu raštišku susitarimu, kuris tampa neatskiriama šios Sutarties dalimi.
4. Šalis turi teisę nutraukti Sutartį, jeigu kitos Šalys ją iš esmės pažeidžia arba jeigu Šalis nebegali jos vykdyti dėl svarbių priežasčių. Šalis turi raštu apie tai pranešti visoms kitoms Šalims ne vėliau kaip prieš du mėnesius iki numatomo Sutarties nutraukimo. Tokiu atveju iki numatomo Sutarties nutraukimo šios Šalies atžvilgiu tarp visų Šalių yra sudaromas papildomas raštiškas susitarimas dėl tolimesnio įsipareigojimų pagal Sutartį vykdymo. Šalis, nutraukusi Sutartį, turi atlyginti kitoms Šalims dėl Sutarties nutraukimo padarytus tiesioginius nuostolius. Vienai iš Šalių Sutartį nutraukus, Sutartis kitoms Šalims lieka galioti.
5. Asmuo, kuris nebėra Sutarties Šalimi, atsako tretiesiems asmenims pagal prievoles, atsiradusias jam esant Sutarties dalyviu, taip, kaip jis atsakytų būdamas Šalimi.

**VIII. BAIGIAMOSIOS NUOSTATOS**

1. Ši Sutartis sudaroma, vykdoma ir bus aiškinama vadovaujantis Lietuvos Respublikos įstatymais ir kitais teisės aktais.
2. Jei kuri nors iš šios Sutarties nuostatų prieštarauja įstatymams arba dėl bet kokios kitos priežasties tampa visiškai arba iš dalies negaliojanti, tai neturi įtakos bet kokios kitos šios Sutarties nuostatos galiojimui. Tokiu atveju Šalys turi susitarti dėl negaliojančios nuostatos pakeitimo teisiškai galiojančia nuostata, kurios teisinis ir ekonominis rezultatas maksimaliai būtų toks pat kaip ir pakeistosios nuostatos.
3. Bet koks ginčas ir (ar) reikalavimas, kylantis iš šios Sutarties, dėl jos ar iš šios Sutarties pažeidimo, nutraukimo ar negaliojimo, sprendžiamas Šalių tarpusavio susitarimu, o nepasiekus susitarimo per 30 (trisdešimt) kalendorinių dienų, kiekvienas ginčas, nesutarimas ar reikalavimas, kylantis iš šios Sutarties ar su ja susijęs, turi būti sprendžiamas teisme.
4. Šia Sutartimi Šalys užtikrina, kad Sutarties galiojimo metu jos teiks viena kitai pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią Sutartį ar lemti jos pažeidimą, taip pat, kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios Sutarties.
5. Šia Sutartimi prisiimti Šalies įsipareigojimai, teisės ir reikalavimai negali būti perleidžiami trečiajam asmeniui be išankstinio raštiško kitų Šalių sutikimo, jeigu šioje Sutartyje neaptarta kitaip.
6. Šalys susitaria, kad bet kokie pranešimai, prašymai ir kitoks susirašinėjimas raštu vyks lietuvių kalba ir bus pristatomas per kurjerį arba siunčiamas paštu registruotu laišku, arba elektroniniu paštu, arba faksu, arba įteikiamas asmeniškai kitų Šalių atstovams šioje Sutartyje nurodytais adresais.
7. Visi prašymai, reikalavimai ar kiti pranešimai laikomi įteiktais atitinkamu adresu faktinio įteikimo ar gavimo dieną, patvirtintą rašytiniu kvitu arba kitais faktinio gavimo įrodymais.
8. Sutartis sudaryta aštuoniais vienodą teisinę galią turinčiais egzemplioriais, lietuvių kalba, po vieną egzempliorių kiekvienai Šaliai.

**IX. ŠALIŲ REKVIZITAI IR ATSTOVŲ PARAŠAI**

|  |  |
| --- | --- |
| **PARTNERIS NR. 1**  Klaipėdos miesto savivaldybės administracija  Juridinio asmens kodas 188710823  Liepų g. 11, LT-91502 Klaipėda  Administracijos direktorius  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Saulius Budinas | **PARTNERIS NR. 2**  Klaipėdos rajono savivaldybės administracija  Juridinio asmens kodas 188773688  Klaipėdos g. 2, LT-96130 Gargždai  Administracijos direktorius  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Sigitas Karbauskis |
| **PARTNERIS NR. 3**  Kretingos rajono savivaldybės administracija  Juridinio asmens kodas 188715222  Savanorių g. 29A, LT-97111 Kretinga  Administracijos direktorius  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Virginijus Domarkas | **PARTNERIS NR. 4**  Neringos savivaldybės administracija  Juridinio asmens kodas 188754378  Taikos g. 2, LT-93121 Neringa  Administracijos direktorius  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Algimantas Vyšniauskas |
| **PARTNERIS NR. 5**  Palangos miesto savivaldybės administracija  Juridinio asmens kodas 125196077  Vytauto g. 112, LT-00153 Palanga  Administracijos direktorė  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Akvilė Kilijonienė | **PARTNERIS NR. 6**  Skuodo rajono savivaldybės administracija  Juridinio asmens kodas 188751834  Vilniaus g. 13, LT-98112 Skuodas  Administracijos direktorius  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Kazys Viršilas |
| **PARTNERIS NR. 7**  Šilutės rajono savivaldybės administracija  Juridinio asmens kodas 188723322  Dariaus ir Girėno g. 1, LT-99133 Šilutė  Administracijos direktorius  *A. V.*  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  Sigitas Šeputis | **VYKDANTYSIS PARTNERIS**  Asociacija „Klaipėdos regionas“  Juridinio asmens kodas 302798913  Liepų g. 11, LT-91502 Klaipėda  Vykdančioji direktorė  *A. V.*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(parašas)*  Klaudija Kionies |

1. Nuolatinių gyventojų skaičius skaičiuojamas vadovaujantis VĮ Registrų centro 2017 m. liepos 1 d. duomenimis apie nuolatinių gyventojų skaičių Klaipėdos apskrities savivaldybėse

   Kintamos dalies dydis = (0,8 x studijos kaina / bendras regiono gyventojų skaičius) x Partnerio nuolatinių gyventojų skaičius [↑](#footnote-ref-1)